ข้อมูลสรุป ( Executive Summary )

บริษัท เซ็นทรัลพัฒนา จำกัด (มหาชน) ดำเนินธุรกิจพัฒนาอสังหาริมทรัพย์
โดยเน้นการพัฒนาศูนย์การค้า เพื่อนำพื้นที่ออกให้เช่า ปัจจุบันธุรกิจของบริษัทฯ และบริษัทย่อย
สามารถแบ่งออกได้ 5 ประเภท ดังนี้

1) ศูนย์การค้า

บริษัทมีศูนย์การค้าที่เปิดดำเนินการแล้ว 9 แห่ง ได้แก่

1.  ศูนย์การค้าเซ็นทรัลพลาซา ลาดพร้าว

2.  ศูนย์การค้าเซ็นทรัลพลาซา รามอินทรา

3.  ศูนย์การค้าเซ็นทรัลพลาซา ปิ่นเกล้า

4.  ศูนย์การค้าเซ็นทรัลเฟสติวัล เซ็นเตอร์ พัทยา

  ทั้ง 4 โครงการดำเนินการในนามของ บมจ. เซ็นทรัลพัฒนา

5.  ศูนย์การค้าเซ็นทรัลแอร์พอร์ต พลาซา เชียงใหม่ ดำเนินการในนาม บจ.เซ็นทรัลพัฒนา
    เชียงใหม่ ซึ่งเป็นบริษัทย่อยที่บริษัทถือหุ้นอยู่ 99.99%

6.  ศูนย์การค้าเซ็นทรัลซิตี้ บางนา ดำเนินการในนาม บจ.บางนา เซ็นทรัล พร็อพเพอร์ตี้
    ซึ่งถือหุ้น 99% โดย บจ. หลังสวนเรียลตี้ ซึ่งเป็นบริษัทย่อยที่บริษัทถือหุ้น 99.99%

7.  ศูนย์การค้าเซ็นทรัลพลาซา รัชดา พระราม 3 ดำเนินการในนาม บจ. เซ็นทรัลพัฒนาพระราม
    3 ซึ่งเป็นโครงการร่วมลงทุนกับกลุ่มโรแดมโก้โดยบริษัทถือหุ้นอยู่ 60.53%

8.  ศูนย์การค้าเซ็นทรัล พลาซา พระราม 2 ดำเนินการในนาม บจ.เซ็นทรัลพัฒนา พระราม 2
    ซึ่งเป็นบริษัทย่อยที่บริษัทถือหุ้น 99.99% เปิดดำเนินการเมื่อวันที่ 5 ธันวาคม 2545

9.  ศูนย์การค้าเวิลด์เทรดเซ็นเตอร์กรุงเทพ ดำเนินการในนามกองทุนรวมธุรกิจไทย 4
    ซึ่งบริษัทถือหน่วยลงทุนประเภทเจ้าของ 100% ซึ่งบริษัทเข้าซื้อโครงการ เมื่อวันที่ 23
    ธันวาคม 2545

2) อาคารสำนักงาน

การพัฒนาอาคารสำนักงานเพื่อให้เช่าของบริษัท จะเป็นการดำเนินงานควบคู่กับการพัฒนาศูนย์การค้า
เนื่องจากมีอุปสงค์ที่ส่งเสริมกัน โดยมีอาคารสำนักงานที่เปิดดำเนินการแล้ว 3 แห่ง
ในโครงการดังต่อไปนี้

1.  อาคารศูนย์การค้าเซ็นทรัลพลาซา ลาดพร้าว

2.  อาคารสำนักงาน ภายในโครงการเซ็นทรัลพลาซา ปิ่นเกล้า

  ทั้ง 2 โครงการดำเนินการในนามของ บมจ. เซ็นทรัลพัฒนา

3.  อาคารสำนักงาน ภายในโครงการเซ็นทรัล ซิตี้ บางนา ดำเนินการในนาม บจ.บางนา
    เซ็นทรัล พร็อพเพอร์ตี้ ซึ่งถือหุ้น 98.99% โดย บจ.หลังสวนเรียลตี้
    ซึ่งเป็นบริษัทย่อยที่บริษัทถือหุ้น 99.99%

3) อาคารสำหรับพักอาศัย

บริษัทดำเนินการธุรกิจพัฒนาอาคารให้เช่าสำหรับพักอาศัย 2 โครงการ ดังต่อไปนี้

1.  โครงการหลังสวนโคโลเนต ตั้งอยู่ที่ซอยหลังสวน ดำเนินการโดยบริษัท หลังสวน เรียลตี้
    จำกัด ซึ่งบริษัทถือหุ้นอยู่ 99.99%

2.  โครงการเซ็นทรัล ซิตี้ เรสซิเดนซ์ ตั้งอยู่ในบริเวณโครงการเซ็นทรัล ซิตี้ บางนา
    ดำเนินการโดยบริษัท บางนา เซ็นทรัล พร็อพเพอร์ตี้ จำกัด

4) ธุรกิจอาหารและเครื่องดื่ม

ธุรกิจศูนย์อาหารภายในศูนย์การค้าเปิดดำเนินการแล้ว 7 สาขา ได้แก่

1.  สาขาเซ็นทรัลพลาซา ลาดพร้าว

2.  สาขาเซ็นทรัลพลาซา ปิ่นเกล้า

  ทั้ง 2 โครงการดำเนินการในนาม บจ.เซ็นทรัลฟู้ดอเวนิว ซึ่งบริษัทถือหุ้น 99.99 %

3.  สาขาเซ็นทรัลพลาซา รัชดา พระราม3 ดำเนินการในนามของ บจ.เซ็นทรัลเรียลตี้ เซอร์วิส
    พระราม3

4.  สาขาเซ็นทรัลแอร์พอร์ตพลาซา เชียงใหม่ ดำเนินการในนาม บจ.เซ็นทรัลพัฒนา เชียงใหม่

5.  สาขาเซ็นทรัล ซิตี้ บางนา ดำเนินการในนาม บจ.บางนา เซ็นทรัล พร็อพเพอร์ตี้

6.  สาขาเซ็นทรัลพลาซา พระราม2 ดำเนินการในนาม บจ.เซ็นทรัลพัฒนา พระราม2

7.  สาขาเวิลด์เทรดเซ็นเตอร์ กรุงเทพ ดำเนินการในนาม บจ.เซ็นทรัล ซีบีดี เรียลตี้เซอร์วิส
    ซึ่งบริษัทถือหุ้น 80%

5) ธุรกิจการให้บริการที่เกี่ยวเนื่องกับธุรกิจอสังหาริมทรัพย์

ได้แก่ ธุรกิจการให้บริการระบบสาธารณูปโภค บริการรักษาความปลอดภัย
และบริการรักษาความสะอาดภายในศูนย์การค้า 5 สาขา คือ

1.  สาขาเซ็นทรัลพลาซา รามอินทรา

2.  สาขาเซ็นทรัลพลาซา ปิ่นเกล้า

3.  สาขาเซ็นทรัลเฟสติวัล เซ็นเตอร์ พัทยา

  ทั้ง 3 โครงการดำเนินการโดยบริษัท เซ็นทรัลเรียลตี้เซอร์วิส จำกัด ซึ่งบริษัทถือหุ้น 99.99%

4.  สาขาเซ็นทรัลพลาซา รัชดา พระราม3 บริษัท ดำเนินการในนามบริษัท
    เซ็นทรัลเรียลตี้เซอร์วิส พระราม3 จำกัด ซึ่งบริษัท เซ็นทรัลพัฒนา พระราม3 จำกัด ถือหุ้นอยู่
    99.99%

5.  สาขาเวิลด์เทรดเซ็นเตอร์ กรุงเทพ ดำเนินการในนาม บจ.เซ็นทรัล ซีบีดี เรียลตี้เซอร์วิส
    ซึ่งบริษัทถือหุ้น 80%

นอกจากนี้ บมจ.เซ็นทรัลพัฒนา ยังประกอบธุรกิจรับจ้างบริหารโครงการ บริหารการขาย
และบริหารศูนย์การค้าด้วย โดยเรียกเก็บค่าบริการดังกล่าว